Materská škola Betlanovce

**Správa**

*o výchovno-vzdelávacích výsledkoch a podmienkach*

 *školy za školský rok 2020/21*

 

jún 2021

**Správu predkladá:**

Mária Valigurová

riaditeľka MŠ Betlanovce

**Prerokované pedagogickou radou:**

Prerokované a schválené

**Vyjadrenie rady školy:**

Rada školy berie na vedomie správu o výsledkoch výchovno-vzdelávacej činnosti a podmienkach školy za školský rok 2020/21 a odporúča zriaďovateľovi školy správu schváliť

Ing. Slávka Kremnická, predseda RŠ

Betlanovce,

**Stanovisko zriaďovateľa:**

Obec Betlanovce **schvaľuje/neschvaľuje** správu o výsledkoch výchovno-vzdelávacej činnosti za školský rok 2020/21

Ing. Zoltán Varga, štatutár

Betlanovce,

***Východiská***

Správa je vypracovaná v zmysle:

* zákona NR SR č. 596/2003 Z. z. o štátnej správe v školstve a školskej samospráve § 5,
* vyhlášky Ministerstva školstva SR č. 9 / 2005 Z. z. zo 16. 12. 2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení,
* metodického usmernenia MŠ SR č. 10/2006–R k vyhláške MŠ SR č. 9/2005 Z. z.,
* koncepcie rozvoja materskej školy,
* školského vzdelávacieho programu a rozvíjajúcich vzdelávacích programov,
* plánu práce materskej školy na školský rok 2020/2021,
* informácií o činnosti Rady školy,
* vyhodnotenia projektov, podujatí.
1. ***Základné identifikačné údaje o škole (§ 2 ods. 1 písm. a/)***

|  |  |
| --- | --- |
| Názov školy | **Materská škola Betlanovce** |
| Adresa | **053 15 Betlanovce 23** |
| Telefón  | **0902 160 430** |
| Elektronická adresa | **msbetlanovce@gmail.com** |
| Web školy | **www.msbetlanovce.webnode.sk** |
| Zriaďovateľ školy | **Obec Betlanovce** |
| Riaditeľka školy | **Mária Valigurová** |
| Poradné orgány školy | **Rada školy****Pedagogická rada****Metodické združenie** |

***Rada školy***

 **Ing. Slávka Kremnická,** predseda, delegovaný zástupca obce,

 **Mária Gromanová,** člen, zástupca nepedagogických zamestnancov,

 **Bc. Magdaléna Liptáková,** člen, zástupca rodičov,

 **Jana Kravcová,** člen, zástupca rodičov,

 **Mgr. Júlia Dunajská,** člen, zástupca pedagogických zamestnancov.

 Rada školy pri MŠ Betlanovce je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy zákonných zástupcov, pedagogických zamestnancov a ďalších zamestnancov školy a detí v oblasti výchovy a vzdelávania. Plní tiež funkciu verejnej kontroly práce vedúcich zamestnancov. Vyjadruje sa ku všetkým závažným skutočnostiam, ktoré sa vzťahujú k práci v materskej škole. V uplynulom roku na svojich zasadaniach prerokúvala správu o výchovno-vzdelávacích výsledkoch, počty prijatých detí, návrh na nový, priebeh zápisu, priebeh adaptačného vzdelávania, materiálno-technické zabezpečenie školy.

 Zloženie tejto rady školy bude aktuálne do septembra 2023, kedy skončí jej funkčné obdobie.

***Pedagogická rada***

**Mária Valigurová**

**Mgr. Júlia Dunajská**

**Bc. Marta Budinská**

**Mgr. Ľudmila Čarnogurská**

Pedagogická rada je poradný orgán MŠ, ktorý pracuje podľa vypracovaného plánu zasadnutí a tvoria ho pedagogickí zamestnanci školy.

***Metodické združenie***

MZ ako poradný orgán riaditeľa školy bolo pedagogickou radou školy zrušené dňa 9.2.2021. Toto rozhodnutie bolo prijaté na základe § 6 o poradných orgánoch riaditeľa školy Vyhlášky 438/2020 o materskej škole, kde v druhej vete odseku 2 je ustanovené zriaďovanie MZ ako možnosť, nie ako povinnosť. MZ sa týmto ruší od 1.1.2021 spätne.

1. ***Údaje o počte detí materskej školy (§ 2 ods. 1 písm. b/)***

Materská škola je jednotriedna, navštevovalo ju 20 detí.

1. ***Údaje o počte detí zapísaných do 1. ročníka ZŠ (§ 2 ods. 1 písm. c/)***

V školskom roku 2020/21 bolo zapísaných 9 detí v predškolskom veku, ktoré sa zúčastnili zápisu v ZŠ, všetky boli zapísané do 1. alebo 0. ročníka ZŠ.

## Údaje o výsledkoch hodnotenia detí podľa poskytnutého stupňa vzdelania (§ 2 ods. 1 písm. e/)

9 detí ukončilo predprimárne vzdelávanie.

## Zoznam uplatňovaných učebných programov (§ 2 ods. 1 písm. f/)

MŠ vychádzala vo svojej práci zo Štátneho vzdelávacieho programu pre predprimárne vzdelávanie v materských školách. Na jeho základe bol vypracovaný vlastný Školský vzdelávací program „Svet je náš“ s environmentálnym a prosociálnym zameraním.

1. ***Údaje o zamestnancoch školy (§ 2 ods.1 písm. g/)***

|  |
| --- |
| **Pedagogickí zamestnanci** |
| Mária Valigurová | pedagogický zamestnanec s 1. atestáciou |
| Mgr. Júlia Dunajská | samostatný pedagogický zamestnanec |
| Bc. Marta Budinská | pedagogický asistent |
| Mgr. Ľudmila Čarnogurská | sociálny pedagóg |
| **Prevádzkoví zamestnanci** |
| Mária Gromanová  | školníčka |
| Mária Klingová | kuchárka |
| Marta Paľuchová | vedúca ŠJ, úväzok 0,25 |

1. ***Ďalšie vzdelávanie pedagogických zamestnancov (§ 2 ods. 1 písm. h/)***

Počas školského roku 2020/21 vyučujúce absolvovali:

* učiteľka – ukončila magisterské štúdium na pedagogickej fakulte Univerzity Konštantína Filozofa,
* učiteľka – Rozvíjajúce hry pre najmenšie deti v kolektíve – Pro Solutions,

 Zdravé nôžky - Bublifit – zdravý pohyb deťom

 Kritické myslenie – mentálna výbava žiakov – Akadémia vzdelávania,

* riaditeľka – Pedagogický asistent MŠ v praxi – Akadémia vzdelávania

 Rozprávka ako východisko rozvíjania kľúčových kompetencií v MŠ

 Kritické myslenie – mentálna výbava žiakov – Akadémia vzdelávania,

 Logopedická chvíľka v MŠ – rozvíjajúce aktivity – Vlavici.sk

 Ako budovať inkluzívne prostredie v MŠ – Vlavici.sk

 Rozvíjanie finančnej gramotnosti v MŠ – Vlavici.sk

 Školská zrelosť – Vlavici.sk

 Emócie u detí predškolského veku – Vlavici.sk

 Muzikoterapia ako efektívny spôsob relaxácie – Vlavici.sk

* pedagogický asistent – absolvovala adaptačné vzdelávanie v MŠ

 Pedagogický asistent MŠ v praxi – Akadémia vzdelávania

* sociálny pedagóg – absolvovala adaptačné vzdelávanie – CPPPaP Levoča

***Ďalšie vzdelávacie podujatia v šk. roku 2020/21***

* riaditeľka – Zákon 138/2019 – RVC
* riaditeľka – Elektronická schránka v škole - RVC
* riaditeľka – Príprava na povinné predprimárne vzdelávanie – minedu.sk
* riaditeľka – porady usporadúvané SŠÚ Smižany
1. ***Údaje o aktivitách školy (§ 2 ods. 1 písm. i/)***
* Deň hračky
* Mesiac úcty k starším – tvorenie
* Tekvičkovo
* Deň MŠ, deň jablka,
* Vianočné dielne
* Vianočná besiedka bez účasti rodičov
* Fašiangový karneval
* Deň knihy
* Svetový deň vyučovania vonku
* Darček pre mamku
* Deň detí
* Turistická vychádzka na ranč
* Návšteva historického objektu v okolí MŠ
1. ***Údaje o projektoch (§ 2 ods. 1 písm. j/)***
* Evička nám ochorela – SČK – neukončené
* Škôlka Ježka Separka – nadácia KOSIT Košice – neukončené
* Múdre hranie
* NP PoP II
1. ***Údaje o inšpekčnej činnosti vykonanej Štátnou školskou inšpekciou (§ 2 ods. 1 písm. k/)***

Inšpekčná činnosť nebola vykonaná.

1. ***Údaje o priestoroch a materiálno-technických podmienkach školy (§ 2 ods. 1 písm. l/)***
* škola sa nachádza v účelovej budove spolu s OcÚ,
* kapacita materskej školy je 20 detí a v tomto školskom roku bola naplnená,
* materiálno-technické vybavenie je vyhovujúce, v triede je dostatok hračiek, stavebníc a pomôcok. Pomocou príspevkov na čiastočnú úhradu nákladov spojených s hmotným zabezpečením školy sme priebežne školu zásobovali výtvarným a pracovným materiálom, novými hračkami a pomôckami,
* škola bola priebežne zásobovaná čistiacimi prostriedkami v dostatočnom množstve.
1. ***Údaje o finančnom a hmotnom zabezpečení školy (§ 2 ods. 1 písm. m/)***
2. MŠ je financovaná z podielových daní obce na základe koeficientu a prepočtu na počet prihlásených detí podľa § 2 ods. 1 písm. c/ Nariadenia vlády Slovenskej republiky č. 531/2010 Z.z. o rozdeľovaní výnosu dane z príjmov v územnej samospráve v znení neskorších predpisov.
3. v celkovom rozpočte bola zahrnutá dotácia pre predškolákov,
4. od septembra 2020 prispievalo na čiastočnú úhradu nákladov spojených s hmotným zabezpečením školy 3 - 9 detí, v závislosti od ich dochádzky. Ostatné deti boli od príspevkov oslobodené, pretože boli v predškolskom veku alebo spĺňali podmienky zaradenia do hmotnej núdze, či životného minima,
5. škola získala 500,- € podaním projektu Múdre hranie, čím získala možnosť doplniť detskú knižnicu, didaktické pomôcky a telovýchovné náradie.
6. ***Ciele, ktoré si škola určila v koncepčnom zámere rozvoja školy pre rok 2020/2021 a vyhodnotenie ich plnenia (§ 2 ods. 1 písm. n/)***
7. ***Výchova a vzdelávanie vo vzťahu k pedagogickým zamestnancom školy***
* vhodne využívať v edukačnom procese IKT, zdokonaľovať svoje zručnosti v práci s nimi – plnené,
* proces výučby organizovať na základe pedagogickej diagnostiky, analýzy daného stavu, s využitím spätnej väzby – plnené,
* uplatňovať pedagogický prístup, ktorý sa opiera o pozitívnu výchovu, založenú na láske a dôvere k deťom – plnené,
* uplatňovať humanistický a demokratický prístup vo výchove, inovatívne metódy a formy zodpovedajúce súčasným trendom – plnené.
1. ***Výchova a vzdelávanie vo vzťahu k deťom***
* analyzovať úroveň reči detí, kooperovať s rodinou a logopédom - nesplnené,
* zameranie materskej školy nasmerovať k vytváraniu podmienok pre zdravý fyzický vývin detí, rozširovaniu elementárnych poznatkov o zdravom životnom štýle - plnené,
* pozdvihnúť úroveň environmentálneho vedomia detí v predškolskom veku /pokračovať v projekte Ježko-Separko/ - plnené,
1. ***Pedagogické a personálne riadenie***
* prezentovať dobré výsledky školy – plnené,
* spoluvytvárať priaznivú klímu školy – plnené,
* oboznamovať zamestnancov so zákonmi a právnymi predpismi, dodržiavať legislatívu – plnené,
* vytvárať vhodné podmienky pre spoluprácu s rodičmi a ostatnými partnermi školy – plnené,
* sledovať platnú legislatívu a jej aktualizácie – plnené,
1. ***Materiálne vybavenie školy***
* pravidelne a v dostatočnom množstve zabezpečovať potreby školy v oblasti pomôcok, výtvarného a iného materiálu, hračiek – plnené,
* zabezpečiť pravidelný prísun čistiacich a hygienických potrieb – plnené,
1. ***Prezentácia školy***
* prezentovať život školy na webe školy – plnené,
* prostredníctvom pedagogického asistenta a sociálneho pedagóga aktívne zapájať do spolupráce s MŠ rodičov, a tak ich viesť k tomu, aby cítili potrebu vzdelávania svojich detí, aby boli dostatočne pripravené na vstup do základnej školy - plnené.
1. ***Hodnotenie výsledkov výchovno-vzdelávacieho procesu (§ 2 ods. 1 písm. o/)***

V rámci hodnotenia vých.-vzdelávacieho procesu uvádzame, že prevádzka MŠ bola z dôvodu pandémie viackrát prerušená a to na rôzne dlhý čas. Tieto prerušenia sa taktiež odzrkadlili na dosiahnutých výsledkoch u niektorých detí.

Prerušenie prevádzky:

* 14.10. – 23.10.2020 – prerušil ÚVZSR SNV
* 2.11. – 17.11.2020 – prerušil ÚVZSR SNV
* 21.12.2020 – 5.2.2021 – prerušil MŠ SR
* 3.3. – 5.3.2021 – prerušil zriaďovateľ
* 29.3. – 9.4.2021 – prerušil ÚVZSR SNV
* 22.4. – 23.4.2021 – prerušil zriaďovateľ

***Klady:***

* pôsobenie asistentov v rámci projektu NP PoP II, prostredníctvom ktorých sa zlepšila komunikácia s rodinou,
* využívanie individuálneho prístupu,
* rozvíjanie jemnej a hrubej motoriky,
* rozvíjanie estetického cítenia nielen počas výtvarných aktivít, ale aj vychádzkami do prírody a pozorovaním prírodných krás, hodnotením okolia,
* starostlivosť o životné prostredie,
* využívanie počítačových prezentácií vo výchovno-vzdelávacom procese,
* práca s rozmanitým materiálom jednoduchými i netradičnými tvorivými technikami, využíval sa odpadový i prírodný materiál,
* predškolské deti prejavili veľkú zručnosť a kreativitu pri výtvarných a pracovných činnostiach

***Rezervy:***

* ***vzhľadom na epidemiologickú situáciu, kedy bola prevádzka materskej školy opätovne prerušovaná a následne obnovovaná, bol výchovno-vzdelávací proces narúšaný. Následkom toho sa vyskytli situácie, kedy bola porušená náväznosť výchovno-vzdelávacej činnosti a vyučujúce boli nútené prispôsobovať svoju prácu týmto zmenám.***
* nepravidelná dochádzka detí vzhľadom na pandémiu,
* orientácia detí v časových vzťahoch,
* nedostatočné zvládnutie grafomotorických cvičení u niektorých detí zo sociálne znevýhodneného prostredia,
* u niektorých detí zo sociálne znevýhodneného prostredia sa vyskytli problémy so znázorňovaním postáv a dejových súvislostí,
* nedostatočná súvislosť rečového prejavu, nesprávna výslovnosť.

***Opatrenia:***

* v maximálnej miere využívať individuálny prístup,
* intenzívne spolupracovať s rodinami zo sociálne znevýhodneného prostredia,
* rozvíjať komunikačné schopnosti, odporučiť spoluprácu s logopédom.
1. ***Spolupráca školy a rodiny (§ 2 ods. 2 písm. c/)***

Spolupráca funguje na dobrej úrovni. Situácia sa veľmi zlepšila pôsobením zamestnancov NP PoP II, ktorí zrealizovali návštevy v rodine, či osobné konzultácie s rodičom.

1. ***Spolupráca so základnou školou (§ 2 ods. 2 písm. d/)***

Keďže sa v našej obci základná škola nenachádza a deti navštevujú školu v susednej obci, v Hrabušiciach, je spolupráca so ZŠ obmedzená na:

* návšteva školy pri zápise do 1. ročníka,
* kontakt s p. učiteľkou, ktorá deti prevezme v 1. ročníku.

V Betlanovciach, riad. školy